CELEX: 22021D2218
Language: el
Date: 2021-10-07 00:00:00
Title: Αποφαση αριθ. 2/2021 της επιτροπης εμποριου που εχει συσταθει βασει της ενδιαμεσης συμφωνιας εταιρικης σχεσης μεταξυ της ευρωπαϊκης κοινοτητας, αφενος, και των κρατων του ειρηνικου, αφετερου της 7ης Οκτωβρίου 2021 για την τροποποίηση της συμφωνίας ώστε να ληφθεί υπόψη η προσχώρηση του Ανεξάρτητου Κράτους της Σαμόα και των Νήσων Σολομώντος [2021/2218]

14.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 447/20
               
            
         ΑΠΟΦΑΣΗ αριθ. 2/2021 ΤΗΣ ΕΠΙΤΡΟΠΗΣ ΕΜΠΟΡΙΟΥ ΠΟΥ ΕΧΕΙ ΣΥΣΤΑΘΕΙ ΒΑΣΕΙ ΤΗΣ ΕΝΔΙΑΜΕΣΗΣ ΣΥΜΦΩΝΙΑΣ ΕΤΑΙΡΙΚΗΣ ΣΧΕΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ, ΑΦΕΝΟΣ, ΚΑΙ ΤΩΝ ΚΡΑΤΩΝ ΤΟΥ ΕΙΡΗΝΙΚΟΥ, ΑΦΕΤΕΡΟΥ
         της 7ης Οκτωβρίου 2021
         για την τροποποίηση της συμφωνίας ώστε να ληφθεί υπόψη η προσχώρηση του Ανεξάρτητου Κράτους της Σαμόα και των Νήσων Σολομώντος [2021/2218]
         Η ΕΠΙΤΡΟΠΗ ΕΜΠΟΡΙΟΥ,
         Έχοντας υπόψη την ενδιάμεση συμφωνία εταιρικής σχέσης μεταξύ της Ευρωπαϊκής Κοινότητας, αφενός, και των κρατών του Ειρηνικού, αφετέρου (1) («συμφωνία»), που υπεγράφη στο Λονδίνο στις 30 Ιουλίου 2009, και ιδίως τα άρθρα 13 και 68,
         Εκτιμώντας τα ακόλουθα:
         
                     (1)
                  
                  
                     Στις 5 Φεβρουαρίου και στις 4 Ιουνίου 2018, αντίστοιχα, το Ανεξάρτητο Κράτος της Σαμόα (Σαμόα) και οι Νήσοι Σολομώντος υπέβαλαν στα συμβαλλόμενα μέρη αίτημα προσχώρησης συνοδευόμενο από προσφορά για πρόσβαση στην αγορά συμβατή με το άρθρο XXIV της GATT του 1994. Η Σαμόα και οι Νήσοι Σολομώντος προσχώρησαν στη συμφωνία στις 21 Δεκεμβρίου 2018 και στις 7 Μαΐου 2020, αντίστοιχα, και εφαρμόζουν προσωρινά τη συμφωνία από τις 31 Δεκεμβρίου 2018 και τις 17 Μαΐου 2020, αντίστοιχα.
                  
               
                     (2)
                  
                  
                     Το άρθρο 68 της συμφωνίας ορίζει ότι η επιτροπή εμπορίου ασχολείται με όλα τα ζητήματα που είναι αναγκαία για την εφαρμογή της.
                  
               
                     (3)
                  
                  
                     Κατά την έβδομη συνεδρίασή της, στις 3 και 4 Οκτωβρίου 2019, η επιτροπή εμπορίου εξέδωσε σύσταση προς τα μέρη της συμφωνίας, με την οποία συνέστησε, μεταξύ άλλων, την τροποποίηση της συμφωνίας προκειμένου να ληφθεί υπόψη η προσχώρηση της Σαμόα και οι μελλοντικές προσχωρήσεις άλλων νησιωτικών κρατών του Ειρηνικού.
                  
               
                     (4)
                  
                  
                     Είναι αναγκαίο να τροποποιηθεί το παράρτημα II της συμφωνίας, προκειμένου να προστεθούν στο εν λόγω παράρτημα οι προσφορές που υπέβαλαν η Σαμόα και οι Νήσοι Σολομώντος για πρόσβαση στην αγορά.
                  
               
                     (5)
                  
                  
                     Το άρθρο 13 της συμφωνίας προβλέπει ότι η επιτροπή εμπορίου μπορεί, με συμφωνία, να τροποποιήσει το παράρτημα ΙΙ της συμφωνίας με οποιονδήποτε τρόπο κρίνει κατάλληλο,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το κείμενο της συμφωνημένης προσφοράς του Ανεξάρτητου Κράτους της Σαμόα και της συμφωνημένης προσφοράς των Νήσων Σολομώντος για πρόσβαση στην αγορά, το οποίο αναφέρεται στο παράρτημα της παρούσας απόφασης, προστίθεται στο παράρτημα ΙΙ της συμφωνίας.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, Πορτ Μόρεσμπι, Σούβα, Άπια και Ονιάρα, 7 Οκτωβρίου 2021.
            
               Για την επιτροπή εμπορίου ΕΕ-Ειρηνικού
            
            
               
                  Για την Ένωση
               
               Cristina MIRANDA GOZALVEZ
            
            
               
                  Για τα κράτη του Ειρηνικού
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  ΕΕ L 272 της 16.10.2009, σ. 2.
      
      
         
            ΠΑΡΑΡΤΗΜΑ
            ΤΕΛΩΝΕΙΑΚΟΙ ΔΑΣΜΟΙ ΠΟΥ ΕΠΙΒΑΛΛΟΝΤΑΙ ΣΤΙΣ ΕΙΣΑΓΩΓΕΣ ΣΤΟ ΑΝΕΞΑΡΤΗΤΟ ΚΡΑΤΟΣ ΤΗΣ ΣΑΜΟΑ (ΕΕ L 333 της 28.12.2018, σ. 3)
            https://eur-lex.europa.eu/legal-content/EL/TXT/PDF/?uri=CELEX:32018D1908&from=EL
            ΤΕΛΩΝΕΙΑΚΟΙ ΔΑΣΜΟΙ ΠΟΥ ΕΠΙΒΑΛΛΟΝΤΑΙ ΣΤΙΣ ΕΙΣΑΓΩΓΕΣ ΣΤΙΣ ΝΗΣΟΥΣ ΣΟΛΟΜΩΝΤΟΣ (ΕΕ L 85 της 20.3.2020, σ. 3)
            https://eur-lex.europa.eu/legal-content/EL/TXT/PDF/?uri=CELEX:32020D0409&from=EL